Ο **Μπέντζαμιν Ουίλιαμ Λάμερς** (Χιούστον, 12 Νοεμβρίου 1995), είναι Αμερικανός επαγγελματίας καλαθοσφαιριστής. Με ύψος 2.08μ. αγωνίζεται ως σέντερ για τη Γκραν Κανάρια. Έπαιξε κολεγιακό μπάσκετ στο Τζόρτζια Τεκ.

Κολεγιακή σταδιοδρομία
----------------------

 Ο Λάμερς στο Τζόρτζια Τεκ το 2016
Ο Λάμερς ήρθε στο Τζόρτζια Τεκ από το Λύκειο του Άλαμο Χάιτς στο Σαν Αντόνιο του Τέξας, κερδίζοντας διακρίσεις σε όλες τις πολιτείες σε κάθε μία από τις τρεις τελευταίες χρονιές του. Επέλεξε τους Γέλοου Τζάκετς έναντι του Τέξας A&amp;M, του Μαϊάμι, του Μαρκέτ και του Στάνφορντ. Ο Λάμερς επέλεξε το Τζόρτζια Τεκ εν μέρει για την αριστεία του στη μηχανολογία. Στο γήπεδο, η μπασκετική πορεία του Λάμερς ξεκίνησε σιγά σιγά. Ήταν εφεδρικός για τις δύο πρώτες χρονιές στο κολέγιο. Αλλά ως τριτοετής, υπό τον νέο προπονητή του Τζόρτζια Τεκ, Τζος Πάστνερ, έγινε ένας από τους πιο βελτιωμένους παίκτες της περιόδου 2016-17. Μετά από μέσο όρο 14.2 πόντους, 9.2 ριμπάουντ και 3.2 τάπες ανά παιχνίδι, ο Λάμερς αναδείχθηκε στην δεύτερη ομάδα της Διάσκεψης Ατλάντικ Κόουστ (ACC) και ο Αμυντικός Παίχτης της Χρονιάς της ACC του 2017. Το βελτιωμένο παιχνίδι και η άμυνα του Λάμερς, ήταν οι κύριοι λόγοι που τα Κίτρινα Γιλέκα απέδωσαν πάνω από τις προσδοκίες της προετοιμασίας, φτάνοντας στο παιχνίδι πρωταθλήματος του Εθνικού Τουρνουά Πρόσκλησης του 2017.

Επαγγελματική πορεία
--------------------

Ο Λάμερς παρακολούθησε την προετοιμασία με τους Σάρλοτ Χόρνετς αλλά αποκόπηκε πριν από τα παιχνίδια του Σάμερ Λιγκ. Στις 22 Αυγούστου 2018, υπέγραψε με τη Ρέταμπετ Μπιλμπάο Μπάσκετ της 2ης Ισπανίας (LEB Oro), έχοντας κατά μέσο όρο 7.8 πόντους, 4.8 ριμπάουντ και 1.9 τάπες ανά παιχνίδι κατά την περίοδο 2019-20. 

Στις 10 Ιουλίου 2020, υπέγραψε τριετές συμβόλαιο με την Άλμπα Βερολίνου. Τη σεζόν 2020-21, κατέκτησε το Πρωτάθλημα Γερμανίας κερδίζοντας στη σειρά των τελικών την Μπάγερν Μονάχου 3-1. Στις 20 Φεβρουαρίου 2022, η Άλμπα Βερολίνου κατέκτησε το Κύπελλο Γερμανίας κερδίζοντας την Κράιλσχαϊμ με 86-76 στον τελικό. Στις 19 Ιουνίου 2022 κατέκτησε το δεύτερο Πρωτάθλημα Γερμανίας, αφού η Άλμπα κέρδισε στη σειρά των τελικών την Μπάγερν Μονάχου 3-1. Τη σεζόν 2022-23, είχε κατά μέσο όρο 6.9 πόντους και 4.5 ριμπάουντ στο γερμανικό πρωτάθλημα, ενώ στην Ευρωλίγκα μέτρησε αντίστοιχα 6.6 πόντους και 2.9 ριμπάουντ.

Την 1η Αυγούστου 2023, συμφώνησε με την ισπανική Γκραν Κανάρια για συμβόλαιο μονοετούς διάρκειας.

Τίτλοι-Διακρίσεις
-----------------

### Συλλογικοί

#### Άλμπα Βερολίνου

* 2x Πρωτάθλημα Γερμανίας: (2021, 2022)
* Κύπελλο Γερμανίας: (2022)

Παραπομπές
----------

1. ↑  Griffin, Tim (January 25, 2017). «Mild-mannered Georgia Tech star blossoms into ‘The Laminator’». *San Antonio Express-News*.. Ανακτήθηκε στις May 9, 2017. [*νεκρός σύνδεσμος*]
2. ↑  Sugiura, Ken (March 3, 2017). «Ben Lammers’ remarkable balancing act of books, basketball». *The Atlanta Journal-Constitution*.. Ανακτήθηκε στις May 9, 2017.
3. ↑  Chiusano, Anthony (February 10, 2017). «College basketball: Six of the most improved players in 2017». *NCAA.com*.. Ανακτήθηκε στις May 9, 2017.
4. ↑  «Pastner, Lammers, Okogie Capture ACC Honors». *Georgia Tech Yellow Jackets*. March 5, 2017.. Ανακτήθηκε στις May 9, 2017.
5. ↑  Winn, Luke (April 21, 2017). «The 2017 Effy Awards, Part III: Celebrating the best defensive players and teams». *Sports Illustrated*.. Ανακτήθηκε στις May 9, 2017.
6. ↑  Sugiura, Ken (July 5, 2018). «Ben Lammers cut by Hornets prior to summer league». *Atlanta Journal-Constitution*.. Ανακτήθηκε στις August 22, 2018.
7. ↑  «Web Oficial del Bilbao Basket» (στα es-ES). *www.bilbaobasket.biz*. 22 August 2018. Αρχειοθετήθηκε από το πρωτότυπο στις 2018-08-22.. Ανακτήθηκε στις 22 August 2018.
8. ↑  «Άλμπα: Ενίσχυση με Μπεν Λάμερς (video, pic)». *Eurohoops*. 10 Ιουλίου 2020. Ανακτήθηκε στις 21 Σεπτεμβρίου 2023.
9. ↑  «Άλμπα: Το ΣΗΚΩΣΕ μέσα στο Μόναχο με τρομερό Γκρέιντζερ!». *Eurohoops*. 13 Ιουνίου 2021. Ανακτήθηκε στις 13 Σεπτεμβρίου 2022.
10. ↑  newsroom, sport-fm. «Πάτησε την Κράιλσχαϊμ και πήρε το Κύπελλο Γερμανίας η Άλμπα». *sport-fm.gr*. Ανακτήθηκε στις 13 Σεπτεμβρίου 2022.
11. ↑  «Άλμπα: Σήκωσε ΞΑΝΑ το Πρωτάθλημα με σπουδαία εμφάνιση στο Μόναχο!». *Eurohoops*. 19 Ιουνίου 2022. Ανακτήθηκε στις 19 Ιουνίου 2022.
12. ↑  newsroom, sport-fm. «Επίσημο: Ανακοίνωσε τον Λάμερς η Γκραν Κανάρια». *sport-fm.gr*. Ανακτήθηκε στις 21 Σεπτεμβρίου 2023.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μπεν Λάμερς** |

* Βιογραφικό στους Τζόρτζια Τεκ Γέλοου Τζάκετς